PÖYTÄKIRJA
Ranskan talon osakkaiden vuosittainen talokokous 01.02.2008  klo 18.25 Ahoilla Käpylässä

1 §	Isäntä Harri Luukkanen avasi kokouksen
Läsnä: Markku Aho, Pirkko Aho, Outi Berghäll, Harri Luukkanen, Martin Ollus, Sari Sahlberg, Leena Ylä-Anttila, Pekka Ylä-Anttila
Kommentteja olivat lisäksi lähettäneet Anneli Ollus ja  Bror Salmelin  
2 §	Valittiin puheenjohtajaksi Markku Aho ja sihteeriksi Pirkko Aho
3  §	Esityslistaksi hyväksyttiin vakioasialista 
4   §	Talon isännän katsaus talon käyttöön ja varaustilanne :
Isäntä Harri  Luukkanen oli toimittanut  kaikille etukäteen viiden vuoden katsausyhteenvedon. Todettiin ,että sekä varattujen viikkojen että kävijöiden määrä on ollut kolme vuotta laskussa. Myös vierailujen pituudet ovat lyhentyneet. 
Vuodelle 2008 on tällä hetkellä neljä varattua viikkoa, joista yksi ulkopuoliselle vielä ehdollisena.
5 §	Rahastonhoitajan katsaus taloudelliseen tilanteeseen:
Rahastonhoitaja Martin Ollus oli myös toimittanut  kaikille ” Ranskan talon talous 2007” yhteenvedon vuoden 2007 menoista, tuloista ja tilien rahatilanteesta sekä kuuden vuoden vertailutaulukot käyntimaksuista kuluista ja tuloksesta.
Todettiin, että käyntimaksut ovat vähentyneet, mutta nykyiselläkin kävijämäärällä
jäi vielä säästöön 507,65  €.  Ylijäämän syntymiseen vaikutti kuitenkin tänä vuonna sähkömaksujen palautukset , yhteensä 144,35 € . Kaikki kävijät ovat maksaneet käyntimaksunsa.
Hankinnoissa suurin tänä vuonna oli uusi polkupyörä, josta kiitos Ylä-Anttiloille.
6 §	Käyttömaksut päätettiin pitää ennallaan.
7 §	”Ranskan talon käyttöä koskevat periaatteet ” LUONNOS Versio 0  edellisestä kokouksesta hyväksyttiin nyt seuraavin muutoksin
	A) Kohtaan 3. Talon varausjärjestelmä neljännen kappaleen loppuun lisättiin sama lause kuin edellisessäkin kappaleessa eli ” Reagointiaika muilla osakkailla on 2 viikkoa.”
	B) Toisen sivun alkuun ,  lause ” Varaus vahvistetaan 3kk......” muutettiin muotoon  Tässä tapauksessa varaus vahvistetaan 3 kk ennen matkaa, jos ajankohta on edelleen vapaa.
	C)  Kohtaan 4. Talon käyntimaksut , Vaihtoehdot 1-3 yhdistettiin ja hyväksyttiin lopullisesti seuraavassa muodossa:
	Alempi osakashinta koskee vain osakkaita ja osakkaan kanssa samaan aikaan talolla olevia perheenjäseniä, sukulaisia tai muita vieraita. jos osakkaan lapset vierailevat talolla ”omin päin” maksavat he ei-osakashintaa. Sama periaate koskee osakkaan puolisoa, jos tämä ei ole osakas.
	Kuitenkin osakkaalla on lisäksi oikeus antaa lapsilleen, lapsenlapsilleen, vanhemmilleen ja isovanhemmilleen tai puolisolleen yksi viikko kalenterivuodessa osakashintaan.
                     Sari Sahlberg tekee päivitetyn  periaatepaperin ja lähettää  sen osakkaille.
8 §      	Sari Sahlberg esitteli laatimansa  uuden   sähköisen vierailuraporttilomakkeen.
	Se hyväksyttiin koekäyttöön . Lomakkeen avulla toivotaan kävijämäärien  seurannan helpottuvan, vikojen tulevan isännän tietoon. Lisäksi hankintojen määrä ja kustannukset saadaan tietoon erillisinä. Pienet hankinnathan vähennetään tällä hetkellä suoraan käyntimaksuista ja todellisia menoja ja tuloja ei näin voi eritellä.
Tarkoitus on antaa lomake täytettäväksi myös vierailijoille avainta luovutettaessa. 
9 §	Remonteista julkisivukorjaus ja terassikorjaus ovat edelleen etusijalla.
10 §	Isännäksi valittiin edelleen Harri Luukkanen ja rahastonhoitajaksi  Martin Ollus.
	Samalla kiitettiin heitä aikaisemmasta ansioituneesta toiminnasta.
 Tilin käyttöoikeus siirretään Jouko Berghälliltä  Sari Sahlbergille.  
11 §	Ei muita asioita
12 §	Puheenjohtaja päätti kokouksen 

Helsingissä 3.2.2008

Pirkko Aho , sihteeri                                      Markku Aho, puheenjohtaja